Sinxron suzish 2024-yilgi Yozgi Olimpiada oʻyinlarida – jamoaviy. 2024-yilgi Yozgi Olimpiada oʻyinlarining sinxron suzish boʻyicha jamoaviy bahslari 2024-yil 5–7-avgust kunlari Parij suv sporti markazida boʻlib oʻtgan. 2022-yil 7-oktabrda Xalqaro suzish federatsiyasi (keyinchalik FINA) badiiy suzish qoidalariga oʻzgartirish kiritgan. Sakkiz kishilik "aralash" jamoa bahslarida (ilgari faqat ayollar oʻrtasida amalga oshirilgan jamoaviy musobaqa) erkaklar ham ishtirok etishiga ruhsat berilgan. Biroq, Parij 2024 musobaqasida bu yoʻnalish boʻyicha erkak sportchilar ishtirok etmagan. Saralash. Mezbon mamlakat Fransiyadan tashqari, umumjamoa hisobida beshta qitʼa uchrashuvining har birida eng yuqori oʻrinni egallagan MOQ jamoasi (Yevropa vakili) Olimpiada oʻyinlariga yoʻllanma olgan, qolgan MOQ jamoalari esa 2024-yilgi suv sporti boʻyicha jahon chempionatida ajratilgan beshta oʻrin uchun kurashgan. Musobaqa formati. Musobaqa texnik bosqich, erkin bosqich va akrobatik bosqichdan iborat. Yakuniy reytingni aniqlash uchun ushbu tartiblarning har biridan toʻplangan ballar qoʻshib hisoblanadi.